Author: eskutova
Last saved by: jost
Company: uvsr

ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
Dňa 22. marca 2006
K materiálu 4909/2006
K bodu č. 1
 								 
S T A N O V I S K O
 
k návrhu zákona o povinnej základnej kvalifikácii a pravidelnom výcviku niektorých vodičov 

I.
Návrh zákona o povinnej základnej kvalifikácii a pravidelnom výcviku niektorých vodičov predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič.

II.

Cieľom návrhu zákona je transpozícia smernice Rady 76/914/EHS zo 16. decembra 1976 o minimálnej úrovni výcviku niektorých vodičov cestnej dopravy a smernice 2003/59/ES EP a Rady z 15. júla 2003 o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy. 

III.
	Predmetný návrh bol prerokovaný v Legislatívnej rade vlády Slovenskej republiky dňa 14. marca 2006.  Legislatívna rada vlády Slovenskej republiky po prerokovaní tohto návrhu zákona odporučila návrh prepracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona sú pripomienky Legislatívnej rady vlády Slovenskej republiky zapracované, a preto odporúča vláde Slovenskej republiky návrh zákona o povinnej základnej kvalifikácii a pravidelnom výcviku niektorých vodičov schváliť, avšak ešte s týmito pripomienkami:

1.	V § 1 písm. a) je potrebné slovo „vodiča“ nahradiť slovom „vodičov“.
2.	V § 8 ods. 3 je potrebné vypustiť slová „podľa tohto zákona“.
3.	V § 13 ods. 2 je potrebné slová „pred účinnosťou tohto zákona“ nahradiť konkrétnym dátumom.

Bratislava 15. marca 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                           sekcie vládnej legislatívy